Source: http://www.obectravnik.sk/aktualita/155.VZN_obce_Travnik_c_dot__3_2017_Trhovy_poriadok_na_verejnom_priestranstve_v_Travniku_
Timestamp: 2020-08-13 12:15:18+00:00
Document Index: 14128666

Matched Legal Cases: ['§ 3', '§ 5', '§ 6', '§ 10', '§11', '§ 13']

VZN obce Trávnik č. 3/2017-Trhový poriadok na verejnom priestranstve v Trávniku / Oficiálna stránka obce Trávnik
VZN obce Trávnik č. 3/2017-Trhový poriadok na verejnom priestranstve v Trávniku
Trhový poriadok pre trhovisko na verejnom priestranstve v Trávniku
Obec Trávnik na základe ustanovenia § 3 ods. 8 a § 5 ods. 1 zákona č. 178/1998 Z. z. O podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v y d á v a podľa § 6 ods. l zákona SNR č. 369/90 Zb. o obecnom zriadení v znení neskorších predpisov toto všeobecne záväzné nariadenie:
Všeobecne záväzné nariadenie obce č. 3/2017
Správcom trhoviska je Obec Trávnik.
1. Priestranstvo trhoviska je na verejnom priestranstve pred centrálnymi obchodmi na parcele registra „C“ č. 185 k.ú. Trávnik.
1. Trhovisko sa označuje „Trhovisko pred centrálnymi obchodmi“ s predajom výrobkov a poskytovania služieb.
Povolenie na predaj výrobkov
1. Obec Trávnik vydáva povolenie na základe žiadosti o vydanie povolenia, ktorej súčasťou sú doklady stanovené osobitným predpisom5).
2. Žiadosť o vydanie povolenia na predaj výrobkov a poskytovanie služieb na príležitostných trhoch sa podáva Obci Trávnik, na adresu Trávnik č. 50, 946 19 Trávnik poštou alebo e-mailovou poštou: obec.travnik@stonline.sk a osobne do podateľne Obecný úrad Trávnik, 946 19 Trávnik č. 50.
Podmienky predaja na trhovisku
1. Podmienky predaja na trhovisku :
- povolenie na predaj výrobkov a poskytovanie služieb vystavený obcou Trávnik
- zaplatená daň za užívanie verejného priestranstva podľa platného VZN obce Trávnik o miestnej dani za užívanie verejného priestranstva na území obce Trávnik
2. Na trhových miestach môžu na základe povolenia od obce Trávnik predávať výrobky a poskytovať služby osoby, ktoré preukážu splnenie podmienok podľa § 10 a §11 zákona č. 178/1998 Z. z. v platnom znení a predložia:
- kópiu oprávnenia na podnikanie podľa osobitných predpisov (fyzické a právnické osoby oprávnené na podnikanie podľa osobitných predpisov) a originál oprávnenia na podnikanie na nahliadnutie,
- čestné vyhlásenie žiadateľa o tom, že všetky predávané výrobky pochádzajú z jeho vlastnej pestovateľskej alebo chovateľskej činnosti alebo ide o lesné plodiny, ak je žiadateľom fyzická osoba predávajúca vlastné použité výrobky v primeranom množstve medzi sebou,
- čestné vyhlásenie žiadateľa o tom, že všetky ním predávané výrobky sú jeho vlastné použité výrobky predávané v primeranom množstve, ak je žiadateľom fyzická osoba predávajúca vlastné použité výrobky v primeranom množstve medzi sebou,
- doklad preukazujúci splnenie požiadaviek na predaj výrobkov a poskytovanie služieb podľa osobitných predpisov, ak ide o predaj výrobkov a poskytovanie služieb, na ktorý sa taký doklad vyžaduje,
- fotokópiu strany označenej ako ZÁZNAMY DAŇOVÉHO ÚRADU z knihy elektronickej registračnej pokladnice žiadateľa, na ktorej je zaznamenané pridelenie daňového kódu elektronickej registračnej pokladnice, alebo fotokópiu potvrdenia daňového úradu pridelení daňového kódu virtuálnej registračnej pokladnice alebo čestné vyhlásenie žiadateľa s uvedením ustanovení osobitného predpisu, že nie je povinný na predaj výrobkov a poskytovanie služieb používať elektronickú registračnú pokladnicu alebo virtuálnu registračnú pokladnicu,
- ak je žiadateľom fyzická osoba predávajúca rastlinné a živočíšne výrobky z vlastnej pestovateľskej alebo chovateľskej činnosti alebo lesných plodín, preukáže, že je vlastníkom pozemku, na ktorom uskutočňuje vlastnú pestovateľskú alebo chovateľskú činnosť, alebo je nájomcom takého pozemku alebo má obdobný vzťah k takému pozemku, ktorý ho oprávňuje na uskutočňovanie vlastnej pestovateľskej alebo chovateľskej činnosti na tomto pozemku.
3. Predajné miesto uvedené v povolení na predaj výrobkov a poskytovanie služieb môže využívať len osoba, na meno ktorej je povolenie vydané, prenos tohto práva na ďalšiu osobu nie je možný.
Trhové dni : pondelok, utorok, streda a piatok, okrem štátnych sviatkov.
Prevádzkový čas: 05,00 hod. - 13,00 hod.
Predajný čas: 08,00 hod. - 15,00 hod.
Spôsob predaja na trhovisku
1. Na trhovisku sa predáva:
- z vlastného trhového stola
- z vlastného prenosného predajného zariadenia (príves, osobné motorové vozidlo a úžitkové
vozidlo do 3,5 t)
2. Pri používaní vlastného trhového stola a vlastného prenosného predajného zariadenia (príves, osobné motorové vozidlo a úžitkové vozidlo do 3,5 t) je predávajúci povinný odstaviť ho primeraných spôsobom, aby nerušil a neobmedzoval ostatných predávajúcich a účastníkov trhoviska.
Spôsob určenia nájomného a platieb určených pri predaji na trhovisku
1. Pri predaji na trhovisku predávajúci v každom prípade zaplatí daň za užívanie verejného priestranstva nasledovne:
a.)Daň za užívanie verejného priestranstva - podľa platného VZN obce Trávnik o dani za užívanie verejného priestranstva na území obce Trávnik.
- za prechodné umiestnenie predajného zariadenia 0,35 €/m2/deň
1. Povinnosti predávajúcich stanovuje osobitný predpis6).
1. Predávajúci je povinný udržiavať miesto predaja výrobkov a poskytovanie služieb v čistote, vzniknutý odpad odkladať na určené miesto do osobitných nádob a po skončení prevádzky zanechať predajné miesto čisté a upratané.
2. Po predajnom čase nie je možné na trhovom mieste skladovať akékoľvek obaly (vrecia, prepravky, debny, sudy, koše a pod.).
1. Za porušenie ustanovení tohto nariadenia možno uložiť sankciu podľa platných právnych predpisov7).
§ 13 Spoločné a záverečné ustanovenia
1. Ďalšie otázky neupravené týmto všeobecne záväzným nariadením sa riadia ustanoveniami zákona č. 178/1998 Z. z. o podmienkach predaja výrobkov a poskytovania služieb na trhových miestach v znení neskorších predpisov a ostatných všeobecne záväzných právnych predpisov. 2. Návrh VZN v rámci pripomienkového konania bol vyvesený na úradnej tabuli obce Trávnik dňa 4.8.2017.
3. Obecné zastupiteľstvo v Trávniku sa uznieslo na vydaní tohto VZN na svojom zasadnutí dňa 30.8.2017, po jeho schválení bolo vyhlásené a vyvesené na úradnej tabuli obce Trávnik, uverejnené na internetovej stránke obce www.obectravnik.sk dňa 31.8.2017 a nadobúda účinnosť 15. dňom od vyvesenia na úradnej tabuli obce Trávnik.
V Trávniku dňa 31.8.2017